খালাতো ভাইয়ের দাবি, বাবা-ভাইদের সংস্পর্শে গিয়ে গালিব লেখাপড়ায় মনোযোগ হারায় এবং এসএসসি পরীক্ষায় ফেল করে। এরপর খুলনা থেকে ঢাকায় বাবার কাছে চলে যায়। পরে সেখানে গ্রেপ্তার হয়। তিনি বলেন, তাঁরা আবার গালিবকে ফিরিয়ে আনতে চান, চলতি বছর এসএসসি পরীক্ষা দেওয়ানোর জন্য আবার রেজিস্ট্রেশনও করা হয়েছে। এভাবে পুরো একটা পরিবার এমন মতাদর্শে যাওয়াটাও আইএসের একটা কৌশল বলে মনে করেন।